﻿ 52 שנות קריקטורה יומית ב"הארץ"
יליד לבוב, כיום באוקראינה. עלה לארץ ב-1936 ולמד אדריכלות בטכניון. פרסם קריקטורות ב"הארץ" מאמצע שנות ה-40 ועד לסוף שנות ה-70, בכותרת "הימים הללו". נודע בקו העדין והמינימליסטי שלו, ובחיבתו לציור דיוקנו של בן-גוריון, בעין ביקורתית אך אוהדת.
יליד בודפשט בירת הונגריה. שרד את השואה במחנות בוכנוואלד ודכאו, ונאסר עם המעפילים בקפריסין, עד עלייתו ארצה ב-1947. החל לצייר קריקטורה יומית ב"הארץ" ב-1962, והתמיד בכך 40 שנה. מדי שבוע פרסם במוסף "הארץ" גם קריקטורה גדולה ומושקעת, במדורו "על כל פנים". איוריו התפרסמו במובילים שבעיתוני העולם, כמו "ניו יורק טיימס", "לה מונד", "טיים" ו"דר שפיגל". חתן פרס ישראל לעיתונות ב-1993 ופרס סוקולוב ב-1981.
יליד תל אביב, לוחם פלמ"ח ומראשוני "במחנה". מימי ראשית המדינה כתב ב"הארץ" טור קבוע, שלווה באיוריו. פרסם גם מספר ספרים מצליחים, בעיקר לילדים. נודע בעמדותיו נגד מדיניות ישראל לאחר מלחמת ששת הימים, ואף היגר בשל כך לבריטניה.
יליד ירושלים. נודע בפעילותו האמנותית הענפה, בתחום הקריקטורה ומחוצה לו. את איוריו הראשונים צייר לעיתון הילדים "הארץ שלנו" ול"במחנה". בין השאר, עבד בערוץ הראשון בראשית ימיו, ולאחר מכן במדורי הסאטירה של "העולם הזה", "חדשות", "כל העיר", "העיר" ו"מעריב". זכורה במיוחד דמות הברווז שיצר במדורים "שירת הברווז" ו"שתיקת הברווז". בשנותיו האחרונות היה ממציירי הקריקטורה היומית ב"הארץ".
ילידת ירושלים, בוגרת בצלאל. החלה את דרכה המקצועית ב"חדשות". דמות הקומיקס שיצרה, "חמודי", ליוותה את מוסף "הארץ" והמשיכה עמה לספרים ולפרסומות. בנוסף, היתה ממאיירות הקריקטורה היומית של "הארץ" בראשית שנות ה-2000. כיום מאיירת ב"ידיעות אחרונות".
יליד קיבוץ בארות יצחק, בוגר בצלאל. ממעצבי הבית של "הארץ". עבד גם ב"כל העיר" וב"חדשות". מצייר לסירוגין את הקריקטורה היומית של "הארץ" מאמצע שנות ה-90, לצד איורים נוספים למדורי העיתון.
יליד קיבוץ כפר גליקסון, בוגר בצלאל. אייר ב"העיר", "כל העיר" ו"חדשות". הצטרף ל"הארץ" ב-1999, ומאז מצייר לסירוגין את הקריקטורה היומית של "הארץ", לצד איורים נוספים למדורי העיתון.
הקריקטורה היומית מופיעה מעל דפי "הארץ" מאז 1962, ומלווה מאז את האירועים הגדולים והקטנים בחיי ישראל. הקריקטורה היא עיתונות תמציתית, חדה ומדויקת. מאמר דעה בקו אחד, פרי מכחולו (והיום, מחשבו) של המאייר, המעניק לקוראינו מבט רענן, ביקורתי ומחויך על המציאות המורכבת שמסקר העיתון.
לרגל ראש השנה ליקטנו אוסף ייחודי של 52 קריקטורות, אחת לכל שנה, מיצירותיהם של מאיירי "הארץ" לדורותיו: יוסף בס, זאב (יעקב פרקש), שמעון צבר, דודו גבע, דניאלה לונדון-דקל, ערן וולקובסקי ועמוס בידרמן. כל אחד מהם תפס בעינו החדה את אירועי השעה, ותרם בדרכו למגוון הדעות והרעיונות ש"הארץ" מגיש בכל יום לקוראיו.